**DĖL SAVIVALDYBĖS TURTO PERDAVIMO**

2019 m. rugsėjo 27 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 2 ir 4 dalimis, 15 straipsniu, Rokiškio rajono savivaldybės tarybos 2014 m. gruodžio 19 d. sprendimu Nr. TS-253 patvirtintu Savivaldybės materialiojo turto perdavimo valdyti, naudotis ir disponuoti juo patikėjimo teise tvarkos aprašu, Rokiškio rajono savivaldybės tarybos 2014 m. gruodžio 19 d. sprendimu Nr. TS-257 patvirtintu Rokiškio rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašu bei atsižvelgdama į Rokiškio skraidymo asociacijos „Puga“ 2019 m. rugpjūčio 30 d. prašymą „Dėl turto perdavimo“ ir VšĮ „Rokiškio psichikos sveikatos centras“ 2019 m. rugsėjos 5 d. prašymą Nr. V2-642 „Dėl savivaldybės turto panaudos sutarčių“, Rokiškio rajono savivaldybės taryba nusprendžia:

1.Perduoti biudžetinei įstaigai Rokiškio rajono savivaldybės administracijai (kodas ‎188772248, adresas Respublikos g. 94, LT – 42136, Rokiškis) valdyti, naudoti ir disponuoti juo patikėjimo teise bei apskaityti įstaigos balanse, Rokiškio rajono savivaldybei (toliau – Savivaldybė) nuosavybės teise priklausantį nekilnojamąjį turtą:

1.1. 436,82 kv. m bendro ploto pastatą – angarą (žymėjimas plane 1G1ž, unikalus Nr. 4400-5240-0116, adresas Dvaro g. 2, Bajorų k, Rokiškio kaimiškoji sen., Rokiškio r. sav.) Bendra perduodamo turto įsigijimo vertė rugpjūčio 31 d. –7660,00 Eur, bendra perduodamo turto likutinė vertė rugpjūčio 31 d. – 7660,00 Eur, finansavimas iš kitų šaltinių ilgalaikiam turtui įsigyti.

1.2. 245,67 kv. m bendro ploto pastatą – psichiatrijos centrą (žymėjimas plane 1D1p, unikalus Nr. 7393-2002-1025, adresas Vytauto g. 35B, Rokiškis). Bendra perduodamo turto įsigijimo vertė rugpjūčio 31 d. – 17192,71 Eur, bendra perduodamo turto likutinė vertė rugpjūčio 31 d. – 3022,79 Eur, savivaldybės biudžeto finansavimo šaltinis.

2. Įgalioti Savivaldybės merą pasirašyti turto, nurodyto 1 punkte, priėmimo ir perdavimo aktus.

3. Atlikus šio sprendimo 1 ir 2 punktuose nurodytus veiksmus perduoti laikinai, 10 metų, neatlygintinai valdyti ir naudotis panaudos pagrindais:

3.1. šio sprendimo 1.1 papunktyje nurodytą turtą Rokiškio skraidymo asociacijai „Puga“ (kodas 302461554, buveinės adresas Jaunystės g. 5-1, Rokiškis, Rokiškio r. sav.);

3.2. šio sprendimo 1.2 papunktyje nurodytą turtą viešajai įstaigai „Rokiškio psichikos sveikatos centras“ (kodas 173722563, buveinės adresas Vytauto g. 35B, Rokiškis).

4. Pritarti Savivaldybės turto, išdėstyto 3.1 papunktyje, panaudos sutarčiai (Priedas Nr. 1).

5. Pritarti Savivaldybės turto, išdėstyto 3.2 papunktyje, panaudos sutarčiai (Priedas Nr. 2).

6. Šis sprendimas įsigalioja 2019 m. spalio 1 d.

7. Sprendimą skelbti savivaldybės interneto svetainėje [www.rokiskis.lt](http://www.rokiskis.lt).

Šis sprendimas per vieną mėnesį gali būti skundžiamas Lietuvos administracinių ginčų komisijos Panevėžio apygardos skyriui adresu Respublikos g. 62, Panevėžys, Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka.

Savivaldybės meras Ramūnas Godeliauskas

Agnė Grizevičiūtė

Rokiškio rajono savivaldybės tarybai

**SPRENDIMO PROJEKTO „DĖL SAVIVALDYBĖS TURTO PERDAVIMO“ AIŠKINAMASIS RAŠTAS**

2019-09-09

**Parengto sprendimo projekto tikslai ir uždaviniai.**

1. Perduoti Rokiškio rajono savivaldybei (toliau – Savivaldybė) nuosavybės teise priklausantį nekilnojamąjį turtą (angarą ir psichiatrijos centrą) valdyti, naudoti ir disponuoti juo patikėjimo teise Rokiškio rajono savivaldybės administracijai.

2. Perduoti panaudos pagrindais 10 metų neatlygintinai valdyti ir naudotis savivaldybei nuosavybės teise priklausančiu nekilnojamuoju turtu:

2.1. Rokiškio skraidymo asociacijai „Puga“ (angarą);

2.2. VšĮ „Rokiškio psichikos sveikatos centras“ (psichiatrijos centrą).

**Šiuo metu esantis teisinis reglamentavimas.**

Lietuvos Respublikos vietos savivaldos įstatymas, Lietuvos Respublikos valstybės ir savivaldybių turto valdymo, naudojimo ir disponavimo juo įstatymas, Rokiškio rajono savivaldybės tarybos sprendimu Nr. TS-253 patvirtintas Savivaldybės turto perdavimo valdyti, naudoti ir disponuoti juo patikėjimo teise tvarkos aprašas, Rokiškio rajono savivaldybės tarybos 2014 m. gruodžio 19 d. sprendimu Nr. TS-257 patvirtintas Rokiškio rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašas.

**Sprendimo projekto esmė.**

Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 2 dalyje nustatyta, kad savivaldybės įstaigos joms patikėjimo teise perduotą turtą valdo, naudoja ir disponuoja juo pagal įstatymus savivaldybių tarybų sprendimuose nustatyta tvarka. Rokiškio rajono savivaldybės tarybos 2014 m. gruodžio 19 d. sprendimu Nr. TS-257 patvirtintu Rokiškio rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašas nustato, kad sprendimą dėl Savivaldybės nekilnojamojo turto perdavimo laikinai neatlygintinai valdyti ir naudotis panaudos pagrindais asociacijoms priima Savivaldybės taryba.

1) Savivaldybei nuosavybės teise priklausantis angaras, esantis Dvaro g. 2, Bajorų k., 2018-12-17 teismo sprendimu bei 2019-06-20 teismo nutartimi buvo pripažintas bešeimininkiu turtu ir perduotas savivaldybės nuosavybėn. Rokiškio skraidymo asociacija „Puga“ 2019-08-30 pateikė prašymą perduoti panaudos pagrindais laikinai neatlygintinai valdyti ir naudotis Savivaldybei nuosavybės teise priklausančiu nekilnojamuoju turtu, pastatu – angaru, esančiu Dvaro g. 2, Bajorų k., Rokiškio r. sav. Asociacijos pateiktame prašyme nurodyta, kad jos veiklos tikslas tenkinti žmonių fizinio aktyvumo poreikius per kūno kultūros ir sporto veiklos skatinimą. Asociacija „Puga“ aktyviai dalyvauja Lietuvos bei užsienio valstybių rengiamuose motorizuotų parasparnių varžybose, asociacijos nariai yra daugelį kartų iškovoję prizines vietas, dalyvauja valstybinėse šventėse ir kituose sportiniuose renginiuose. Minimą Savivaldybės turtą tikslinga perduoti valdyti, naudoti ir disponuoti patikėjimo teise Savivaldybės administracijai, nes šiuo metu turto valdytojas nepaskirtas. Savivaldybės tarybai priėmus sprendimą perduoti nekilnojamąjį turtą asociacijai, panaudos sutartį, teikiamą pritarti Savivaldybės tarybai šio sprendimo projekto 4 punktu, pasirašys Savivaldybės administracijos direktorius.

2) 2019-09-25 baigiasi Savivaldybės turto panaudos sutarties Nr. DS-162, sudarytos 2009-10-05 su VšĮ „Psichikos sveikatos centras“ galiojimo terminas. 2019-09-05 gautas VšĮ „Psichikos sveikatos centras“ prašymas Nr. V2-642 „Dėl savivaldybės turto panaudos sutarčių“. Juo prašoma pratęsti Savivaldybės turto panaudos sutartis Nr. DS-162 (sudaryta 2009-10-05 galioja iki 2019-09-25), Nr. DS-560 (sudaryta 2016-10-05, galioja iki 2021-10-04) ir Nr. DS-27 (sudaryta 2018-01-19 galioja 2038-01-18). Pratęsti galiojančių panaudos sutarčių Nr. DS-560, Nr. DS-27 terminą nėra teisinio pagrindo. Šis savivaldybės tarybos sprendimas įsigalioja 2019-10-01. Pasikeitus Valstybės ir savivaldybių turto valdymo, naudojimo ir disponavimo juo įstatymui Savivaldybės tarybos sprendimu bus tvirtinimas naujas panaudos pagrindais suteikiamo savivaldybės turto tvarkos aprašas, kuris įsigalios nuo 2019-10-01. Pagal 2019-10-01 įsigaliosiantį tvarkos aprašą viešosioms įstaigoms panaudos pagrindais turtas gali būti suteikiamas iki 10 metų terminui, todėl sutartis Nr. DS-162, negali būti atnaujinta, turi būti sudaroma nauja sutartis. Minimą Savivaldybės turtą tikslinga perduoti valdyti, naudoti ir disponuoti patikėjimo teise Savivaldybės administracijai, nes šiuo metu turto valdytojas nepaskirtas. Savivaldybės tarybai priėmus sprendimą perduoti nekilnojamąjį turtą viešajai įstaigai, panaudos sutartį, teikiamą pritarti Savivaldybės tarybai šio sprendimo projekto 5 punktu, pasirašys Savivaldybės administracijos direktorius.

Atsižvelgiant į tai, kas išdėstyta, siūloma:

1. Perduoti valdyti, naudoti ir disponuoti juo patikėjimo teise Rokiškio rajono savivaldybės administracijai Savivaldybei nuosavybės teise priklausantį nekilnojamąjį turtą:

1.1. Pastatą – angarą (pažymėjimas plane 1G1ž, unikalus Nr. 4400-5240-0116, adresas Dvaro g. 2, Bajorų k., Rokiškio r. sav.)

1.2. Pastatą – psichiatrijos centrą (žymėjimas plane 1D1p, unikalus Nr. 7393-2002-1025, adresas Vytauto g. 35B, Rokiškis) valdyti, naudoti ir disponuoti juo patikėjimo teise Rokiškio rajono savivaldybės administracijai.

2. Perduoti 10 (dešimčiai) metų neatlygintinai valdyti ir naudotis panaudos pagrindais:

2.1. Pastatą – angarą (žymėjimas plane 1G1ž, unikalus Nr. 4400-5240-0116, adresas Dvaro g. 2, Bajorų k., Rokiškio r. sav.) Rokiškio skraidymo asociacijai „Puga“ įstatuose nurodytai veiklai vykdyti.

2.2. Pastatą – psichiatrijos centrą (žymėjimas plane 1D1p, unikalus Nr. 7393-2002-1025, adresas Vytauto g. 35B, Rokiškis) viešajai įstaigai „Rokiškio psichikos sveikatos centras“ įstatuose nurodytai veiklai vykdyti.

**Galimos pasekmės, priėmus siūlomą tarybos sprendimo projektą:**

**teigiamos** – rajone bus skatinama kūno kultūros ir sporto veikla; rajono gyventojams teikiamos psichinės sveikatos priežiūros paslaugos.

**neigiamos** – nebus.

**Kokia sprendimo nauda Rokiškio rajono gyventojams.**

Rajono gyventojai ir svečiai galės dalyvauti kūno kultūros ir sporto veikloje ir renginiuose; rajono gyventojams bus teikiamos psichinės sveikatos priežiūros paslaugos.

**Finansavimo šaltiniai ir lėšų poreikis**.

Nenumatoma.

**Suderinamumas su Lietuvos Respublikos galiojančiais teisės norminiais aktais**

Projektas neprieštarauja galiojantiems teisės aktams.

**Antikorupcinis vertinimas.**

Teisės akte nenumatoma reguliuoti visuomeninių santykių, susijusių su Lietuvos Respublikos korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

Turto valdymo ir ūkio skyriaus vyriausioji specialistė Agnė Grizevičiūtė